දෙවන රැල්ලෙන් ඉන්දියාවේ වෛද්‍යවරුන් 420 ක් මරුටඉන්දියාවේ වර්තමාන කොරෝනා ව්‍යාප්තිය අනෙකුත් පහළ සහ මැදි ආදායම් රටවලට අනතුරු ඇගවීමක් සිදුකරන බව ජාත්‍යන්තර මූල්‍ය අරමුදල පවසනවා.ඉන්දියාවේ කොරෝනා මරණ සංඛ්‍යාව පසුගිය දින තුන තුලම, 4000 ඉක්මවූ අතර, දෛනික ආසාදිතයින් සංඛ්‍යාව ද සතියකට වැඩි කාලයක් තිස්සේ දෙලක්ෂයකට අධිකයි.ජාත්‍යන්තර මූල්‍ය අරමුදල පෙන්වා දෙන්නේ මේ වසර අවසන් වනවිට ද ඉන්දියාවේ කොරෝනා එන්නත්කරණය ජනගහනයෙන් සියයට 35 නොඉක්මවනු ඇති බවයි.මූල්‍ය අරමුදල පවසන පරිදි කොරෝනා වසංගතය මිහිපිටින් තුරන් කිරීමට නම් මේ වසර අවසන් වනවිට ලොව සෑම රටකම ජනගහනයෙන් සියයට 40 කට වත් කොරෝනා එන්නත් ලබාදිය යුතුයි.ලබන වසරේ මැද භාගය වනවිට එලෙස ලෝක ජනගහනයෙන් සියයට 60 කට කොරෝනා එන්නත් ලබාදිය යුතු බව මූල්‍ය අරමුදලේ අදහසයි.කොරෝනා වසංගතය අවසන් කිරීම සඳහා ජාත්‍යන්තර මූල්‍ය අරමුදල ඩොලර් මිලියන 50 ක යෝජනාවලියක් ඊයේ ප්‍රකාශයට පත් කළේ යුරෝපීය කොමිසමේ සහ ජී -20 ප්‍රධාන පෙලේ රටවල සෞඛ්‍ය සමුළුවකට එක්වෙමින්.මේ අතර, ඉන්දියාවේ දැන් ව්‍යාප්ත වෙමින් පවතින දෙවන කොරෝනා රැල්ල හේතුවෙන් වෛද්‍යවරුන් 420 ක් ජිවිතක්ෂයට පත්වී ඇති අතර, ඉන් 100 කට වැඩි පිරිසක් දිල්ලියේ වෛද්‍යවරුන් බව ඉන්දීය වෛද්‍ය සම්මේලනය ප්‍රකාශ කළා.කොරෝනා ව්‍යාප්තිය හේතුවෙන් ඉන්දියාවේ සියලුම රෝහල් මේ වනවිට පිරී ඉතිරී ගොස් ඇති අතර, කොරෝනා මරණ පිලිස්සීම සඳහා ආදාහනාගාරවල පවතින්නේ තදබදයක්.නවදිල්ලියට අමතරව, බිහාරයේ වෛද්‍යවරුන් 96 දෙනෙකු සහ උත්තර් ප්‍රදේශ් ප්‍රාන්තයේ වෛද්‍යවරුන් 41 දෙනෙකු දෙවන කොරෝනා රැල්ලට බිලිවී තිබෙනවා.නිල වාර්තාවලට අනුව ඉන්දියාවේ පළමු කොරෝනා රැල්ලෙන් මියගිය වෛද්‍යවරුන්ගේ සංඛ්‍යාව 748 ක්.එමෙන්ම, කොරෝනා ව්‍යාප්තිය හේතුවෙන් තමිල්නාඩුවේ ක්‍රියාත්මක වූ නිරෝධායන නීති තවත් සතියකින් දීර්ඝ කර තිබෙනවා.